आदर्श ग्रामों के विकास कार्य प्राथमिकता से करने के निर्देश
भरतपुर | सांसदबहादुर सिंह कोली ने समस्त विभागीय अधिकारियों को निर्देश दिए कि वे जिले में चयनित आदर्श ग्राम के विकास के कार्यों को प्राथमिकता से पूरा कराएं। शुक्रवार को कलेक्ट्रेट सभागार में आयोजित सांसद आदर्श गांव योजना में चयनित ग्रामों में किए गए विकास कार्यों की समीक्षा बैैठक की अध्यक्षता करते सांसद ने सार्वजनिक निर्माण विभाग के अधिकारियों को पथैना से भैंसीना सड़क के चौड़ीकरण के प्रस्ताव शीघ्र भिजवाने के निर्देश दिए। उन्होंने वित्तीय वर्ष 2016-17 में चयनित किए गए। पंचायत समिति सेवर की ग्राम पंचायत महुआ में शीघ्र बेसलाइन सर्वे का कार्य पूर्ण कराने के निर्देश देते हुए कहा कि ग्राम पंचायत महुआ की ग्राम विकास योजना शीघ्र तैयार कर कार्य शुरू कराए जाएं। बैठक में प्राथमिक स्वास्थ्य केंद्र के भवन की मरम्मत का कार्य, भीम सिंह बाबा के मकान से श्मशान घाट तक आरसीसी सड़क निर्माण, सॉलिड एवं लिक्विड बेस्ट का निस्तारण, माडल तालाब निर्माण, आयुर्वेद औषधालय भवन का पुनः निर्माण, स्टेडियम निर्माण, बस स्टैंड निर्माण आदि पर चर्चा की गई।
hin_Deva hin_Deva